**Spa** é un municipio de Bélxica. Atópase na Rexión Valoa da Provincia de Liexa. Está situado nun val nas montañas das Ardenas, a uns 35 km. ao sueste de Liexa, e a 45 km ao suroeste de Aquisgrán. O 1 de xaneiro de 2012, Spa tiña unha poboación total de 10.579 habitantes. Ten unha superficie de 39,85 km² e unha densidade de poboación de 270 hab./km².

Historia
--------

 **Spa**, a cidade da auga.
Vista de Spa, Bélxica, 1895.
A cidade é famosa polos seus mananciais desde os tempos da Roma Antiga, cando era chamada *Aquae Spadanae*, denominación posiblemente relacionada con *spargere* (en latín, 'lanzar aquí e alí, espallar' (gotas). A afirmación de que a palabra "spa" sexa un acrónimo da expresión latina *salus per aquam* ou "sanitas per aquam" ("saúde pola auga") parece carecer de fundamento.

Xa na Idade Media, no século XIV as augas de Spa gañaron fama polas súas propiedades medicinais, e o manancial era coñecido como *Espa* ("fonte", en lingua valoa). E aínda que outros mananciais de augas minerais curativas son famosos en todo o mundo, é a vila de Spa, a que converteuse en epónimo de calquera lugar que teña unha fonte de auga natural que posúa propiedades especiais para a saúde, como *spa*. Desde o século XVIII a cidade tamén conta cun casino.

En 1918, o exército alemán estableceu a súa sede principal en Spa, e foi desde aquí que os delegados dirixíronse ás liñas francesas para pactar co Mariscal Foch e pedir a paz nas consultas previas ao Armisticio, que puxo fin á primeira guerra mundial. En xullo de 1920 foi sede da Conferencia de Spa, unha reunión do Consello Supremo. Delegados alemáns foron invitados a este para discutir as reparacións de guerra.

A cidade está preto do Circuíto de Spa-Francorchamps, (en realidade hoxe en día atópase en Stavelot) que alberga o Gran Premio de Bélxica de Fórmula 1. Tamén é a localización do manancial de auga mineral de Spa.

Hércules Poirot, o detective de ficción de Agatha Christie, naceu en Spa.

Spa foi sede da final da Etapa 2 do Tour de Francia 2010, o 5 de xullo.

Relacións internacionais
------------------------

### Cidades irmás

Spa está irmandada con:

|  |
| --- |
| * Francia La Garde, Var, Francia
* Francia Cabourg, Francia
* Francia Eguisheim, Francia
 |

Clima
-----


| Datos climáticos para Spa |
| --- |
| Mes | Xan | Feb | Mar | Abr | Mai | Xuñ | Xul | Ago | Set | Out | Nov | Dec | Anual |
| Media máxima en °C | 4 | 5 | 8 | 12 | 17 | 19 | 21 | 20 | 18 | 13 | 7 | 5 | 12,4 |
| Media mínima en °C | −1 | −2 | 1 | 3 | 7 | 9 | 11 | 11 | 9 | 6 | 2 | −1 | 4,6 |
| Precipitación media mm | 97 | 84 | 79 | 81 | 80 | 99 | 112 | 99 | 84 | 94 | 99 | 109 | 1 117 |
| Fonte: Weatherbase  |

Notas
-----

1. ↑  Journal of the History of Medicine and Allied Sciences, George Rosen, Yale University Dept. of the History of Science and Medicine, Project Muse, H. Schuman, 1954
2. ↑  A brief history of spa therapy, por A. van Tubergen e S. van der Linden.
3. ↑  
"Weatherbase: Historical Weather for Spa, Belgium". Weatherbase. 2011. 
Consultado o 24 de novembro de 2011.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Spa, Bélxica Modificar a ligazón no Wikidata*** |

### Outros artigos

* Circuíto de Spa-Francorchamps
* Gran Premio de Bélxica

### Ligazóns externas

* *Legend Boucles de Spa*

|  |  |
| --- | --- |
| Control de autoridades | 
* Wd: Q39865
* WorldCat
* VIAF: 131351390
* BNF: 13328836n
* BRE: 4246043
* EBID: ID
* GEC: 0063867
* GeoNames: 2786319
* GND: 4139786-1
* LCCN: n80131898
* MusicBrainz: ID
* OpenCorporates: 0206768366
* OSM: 2422528
* SUDOC: 035676574
* WOEID: 12602772

 |